Η **ουκρανική αντεπίθεση στην περιφέρεια Χαρκόβου** είναι μια στρατιωτική επιχείρηση των ουκρανικών ενόπλων δυνάμεων η οποία ξεκίνησε στις αρχές Σεπτεμβρίου 2022 και αποτελεί μέρος της ρωσικής εισβολής στην Ουκρανία. Η αντεπίθεση του Σεπτεμβρίου έχει οδηγήσει έκτοτε σε σημαντικά εδαφικά κέρδη για την ουκρανική πλευρά. Μέσω αυτής της προέλασης, η ουκρανική πλευρά πέτυχε να ανακαταλάβει αρκετές πόλεις, όπως η Μπαλακλίγια, το Κουπιάνσκ, το Ιζιούμ, στη περιφέρεια Χαρκόβου, απελευθερώνοντας σχεδόν ολόκληρο το τμήμα της περιφέρειας που ήταν υπό ρωσική κατοχή, το Λίμαν στη περιφέρεια Ντόνετσκ και άλλες περιοχές στην περιφέρεια Ντόνετσκ. Στις 19 Σεπτεμβρίου οι Ουκρανοί ανακατέλαβαν εδάφη στην περιφέρεια Λουχάνσκ, η οποία από τις 3 Ιουλίου ήταν υπό πλήρη ρωσική κατοχή.

Επισκόπηση
----------

Στα τέλη Αυγούστου 2022, οι ουκρανικές δυνάμεις ξεκίνησαν μια αντεπίθεση στην περιφέρεια Χερσώνας στη νότια Ουκρανία. Έχοντας ήδη από το καλοκαίρι ενδείξεις για μια πιθανή αντεπίθεση στην περιφέρεια Χερσώνας από αρκετό καιρό νωρίτερα, οι Ρώσοι είχαν μεταφέρει στην Χερσώνα αρκετούς στρατιώτες από άλλες περιοχές, ενώ παράλληλα οι Ρώσοι βομβάρδισαν γέφυρες κατά μήκος του ποταμού Δνείπερου και άλλων γειτονικών περιοχών για να επιβραδυνθεί μια πιθανή ουκρανική αντεπίθεση. Στα τέλη Αυγούστου προς αρχές Σεπτεμβρίου, η ουκρανική πλευρά είχε συγκεντρώσει στρατεύματα με σκοπό την έναρξη αντεπίθεσης στην περιφέρεια Χαρκόβου, χωρίς να γίνει αντιληπτή αυτή η κίνηση από τους Ρώσους. Μάλιστα, ΜΜΕ όπως ο Γκάρντιαν θεωρούν ότι η πολυδιαφημισμένη αντεπίθεση στη Χερσώνα παρουσιάστηκε με στόχο να ξεγελάσει τους Ρώσους για τον πραγματικό στόχο των Ουκρανών που ήταν το Χάρκοβο.

### Έναρξη αντεπίθεσης

Στις 8 Σεπτεμβρίου, η Ουκρανία ανακατέλαβε τη στρατηγικής σημασίας πόλη Μπαλακλίγια. Οι φιλοπόλεμοι μπλόγκερ, που έχουν ιδιαίτερη απήχηση στη Ρωσία, ήδη από τις 9 Σεπτεμβρίου υποστήριζαν ότι η παραμονή των ρώσων στο Ιζιούμ γινόταν ολοένα και πιο αδύνατη. Στις 10 Σεπτεμβρίου οι Ουκρανοί κατέλαβαν το Ιζιούμ καθώς οι Ρώσοι αποσύρθηκαν από την πόλη για να μην περικυκλωθούν από τους Ουκρανούς. Ο Ανώτατος Διοικητής των Ουκρανικών Ενόπλων Δυνάμεων, Βάλερι Ζαλούζνι, υπολόγισε ότι οι περιοχές που ανακατέλαβε η Ουκρανία έφταναν τα 3.000 τ.χλμ. Οι Ρώσοι υποχώρησαν στις περιοχές ανατολικά του ποταμού Όσκιλ που αποτελούσε φυσικό εμπόδιο με στόχο να αναδιατάξουν εκεί τις δυνάμεις τους, αν και λίγες μέρες αργότερα οι Ουκρανοί κατέλαβαν τα πρώτα εδάφη ανατολικά του ποταμού.

Κατά τη βιαστική υποχώρησή τους από μεγάλα τμήματα της Περιφέρειας Χαρκόβου, τα ρωσικά στρατεύματα εγκατέλειψαν αρκετό εξοπλισμό ο οποίος έπεσε στα χέρια των Ουκρανών. Πολλοί Ρώσοι στρατιώτες πιθανώς, σύμφωνα με πληροφορίες, αιχμαλωτίστηκαν από τους Ουκρανούς.

Παραπομπές
----------

1. ↑  «Συνεχίζει την αντεπίθεση η Ουκρανία και ο Καντίροφ απειλεί με πυρηνικά». *Η Εφημερίδα των Συντακτών*. Ανακτήθηκε στις 3 Οκτωβρίου 2022.
2. 1 2  «Ουκρανία: Ανακτήθηκε ο πλήρης έλεγχος της Μπαλάκλια». *m.naftemporiki.gr*. Αρχειοθετήθηκε από το πρωτότυπο στις 3 Οκτωβρίου 2022. Ανακτήθηκε στις 3 Οκτωβρίου 2022.
3. ↑  Newsroom. «Ουκρανία: Ο στρατός ανακατέλαβε όλο το Κουπιάνσκ – Ανθρωπιστική βοήθεια στους κατοίκους». *www.kathimerini.gr*. Ανακτήθηκε στις 3 Οκτωβρίου 2022.
4. 1 2  «Ουκρανία: Επίσκεψη Ζελένσκι στο Ιζιούμ, την πόλη που ανακατέλαβε ο ουκρανικός στρατός από τους Ρώσους». *The TOC*. 14 Σεπτεμβρίου 2022. Ανακτήθηκε στις 3 Οκτωβρίου 2022.
5. ↑  Newsroom (1 Οκτωβρίου 2022). «Στην αντεπίθεση η Ουκρανία: Αποσύρθηκαν οι ρωσικές δυνάμεις από την πόλη Λιμάν». *CNN.gr*. Ανακτήθηκε στις 3 Οκτωβρίου 2022.
6. ↑  Newsroom (3 Οκτωβρίου 2022). «Πόλεμος Ουκρανία: Συνεχίζουν την αντεπίθεση στο Λουχάνσκ και τη Χερσώνα οι Ουκρανοί». *CNN.gr*. Ανακτήθηκε στις 3 Οκτωβρίου 2022.
7. ↑  Newsroom. «Ουκρανία: Η αντεπίθεση στον νότο κατέγραψε «επιτυχίες» σε τρεις περιοχές της Χερσώνας». *www.kathimerini.gr*. Ανακτήθηκε στις 3 Οκτωβρίου 2022.
8. ↑  «Ukraine says counter-offensive against Russian forces near Kherson has begun». *Financial Times*. 2022-08-29.. Ανακτήθηκε στις 2022-10-03.
9. ↑  «Russian troops retreating in Kherson blow up bridges to prevent counterattack». *telegraph.co.uk*. 1 Ιουνίου 2022.
10. ↑  root (11 Σεπτεμβρίου 2022). «Ουκρανία: Πέτυχε η αντεπίθεση στα βορειοανατολικά, σύμφωνα με το Κίεβο – Πώς ξεγελάστηκε ο στρατός του Πούτιν». *Οικονομικός Ταχυδρόμος - ot.gr*. Ανακτήθηκε στις 3 Οκτωβρίου 2022.
11. ↑  Der Kollaps der unbesiegbaren, ruhmreichen vater­ländischen Armee, Republik, 17. September 2022
12. ↑  *Russland-Ukraine-Krieg: Lawrow signalisiert offenbar Verhandlungsbereitschaft mit Ukraine*. 11 Σεπτεμβρίου 2022.
13. ↑  Αϊβαλιώτης, Γιώργος (13 Σεπτεμβρίου 2022). «Ουκρανία: Μάχες στον ποταμό Οσκίλ στο Χάρκοβο». *euronews*. Ανακτήθηκε στις 3 Οκτωβρίου 2022.
14. ↑  Newsroom. «Διευρύνεται η ουκρανική αντεπίθεση». *www.kathimerini.gr*. Ανακτήθηκε στις 3 Οκτωβρίου 2022.
15. ↑  «https://www.nzz.ch/international/offensive-der-ukraine-russland-hinterlaesst-panzer-und-munition-ld.1702297». *Neue Zürcher Zeitung*. Ανακτήθηκε στις 3 Οκτωβρίου 2022.  Εξωτερικός σύνδεσμος στο `|title=` (βοήθεια)
16. ↑  Der Kollaps der unbesiegbaren, ruhmreichen vater­ländischen Armee, Republik, 17. September 2022